cyanic-selkie/wikianc huggingface dataset:
เบบีมอนสเตอร์
ค.ศ. 2023: การแนะนำวงและกำหนดเปิดตัว
วายจีเอนเตอร์เทนเมนต์ส่งสัญญาณเปิดตัววงดนตรีเจ็ดคนอย่างเป็นทางการในวันที่ 30 ธันวาคม ค.ศ. 2022 พร้อมโปสเตอร์และข้อความว่า "YG Next Movement" ประกาศผ่านวิดีโอตัวอย่างที่อัปโหลดบนยูทูบในวันขึ้นปีใหม่ซึ่งมีผู้เข้าชม 15 ล้านครั้งในสามวัน และปรากฏตัวสมาชิกของวินเนอร์และแบล็กพิงก์ คู่พี่น้องนักเต้นอักมิว และนักออกแบบท่าเต้น อีจุง อี และ ยัง ฮย็อน-ซ็อก ผู้ก่อตั้งค่ายเพลง การแนะนำวงเบบีมอนสเตอร์พร้อมกับการประกาศความเป็นไปได้ที่จะกลับมาแสดงของจี-ดรากอนในฐานะศิลปินเดี่ยวในวันเดียวกันนั้น มีส่วนทำให้หุ้นของค่ายเพลงพุ่งขึ้น 11.74% ในเวลาต่อมา มีการเปิดเผยสมาชิกวงทั้งเจ็ดคนต่อสาธารณะผ่านการค่อย ๆ ปล่อยวิดีโอการแสดงสด เริ่มตั้งแต่วันที่ 12 มกราคม (เรียงตามลำดับ: ฮารัม, อาฮย็อน, ชิกิต้า, อาซะ, โรร่า, ภริตา และ รูกะ) * Haram (#1):
ภาพลักษณ์สาธารณะ
สร้างขึ้นด้วยภาพลักษณ์ "วัยรุ่นมัธยมปลาย" (high-teen) ที่แตกต่างจากภาพลักษณ์ของกลุ่มนักร้องหญิงในค่ายก่อนหน้า ขณะเดียวกัน วงยังคงรักษาองค์ประกอบความเป็นวายจีฯ ที่มีเสน่ห์อันเป็นเอกลักษณ์ เบบีมอนสเตอร์ได้รับการขนานนามว่าเป็นกลุ่ม "รอบด้าน" และขนานนามสมาชิกวงว่าเป็น "ชนชั้นสูง" โดยสาธารณชนและสื่อต่าง ๆ โดยพิจารณาว่าสมาชิกแต่ละคนมีความโดดเด่นในด้านการร้อง, การแร็ป และการเต้น วงมีสมาชิกที่มีความเชี่ยวชาญหลายภาษา รวมถึง ภาษาเกาหลี, ภาษาอังกฤษ, ภาษาญี่ปุ่น, ภาษาไทย และภาษาจีน
จากการสำรวจที่จัดทำโดยนิตยสารธุรกิจบันเทิงJoyNews24 พนักงานจากบริษัทบันเทิงและผู้แพร่ภาพกระจายเสียงในอุตสาหกรรม 200 คน ผู้ผลิตเนื้อหาภาพยนตร์และรายการออกอากาศ และนักข่าวบันเทิง จัดอันดับวงไว้ในอันดับที่เก้าใน "ศิลปินที่คาดหวังมากที่สุดในช่วงปลาย ค.ศ. 2021 และ ค.ศ. 2022" โดยเสมอกับไอฟ์
เจอร์รี บรักไฮเมอร์
เจอโรม ลีออน "เจอร์รี" บรักไฮเมอร์ (Jerome Leon "Jerry" Bruckheimer) เป็นโปรดิวเซอร์ภาพยนตร์และโทรทัศน์ ชาวอเมริกัน เขาประสบความสำเร็จอย่างมากในประเภทแอ็กชัน ดรามา และนวนิยายวิทยาศาสตร์ ผลงานด้านซีรีส์โทรทัศน์ของเขา เช่น CSI: Crime Scene Investigation, CSI: Miami, CSI: NY, Without a Trace, Cold Case, The Amazing Race, และ Dark Blue ส่วนผลงานภาพยนตร์ของเขาที่เป็นที่รู้จักเช่น Beverly Hills Cop, Top Gun, The Rock, Con Air, Coyote Ugly, Crimson Tide, Armageddon, Enemy of the State, Gone in 60 Seconds, Black Hawk Down, Pearl Harbor, Pirates of the Caribbean, G Force, King Arthur, ภาพยนตร์ชุด National Treasure และล่าสุดคือเรื่อง The Sorcerer's Apprentice ร่วมกับดิสนีย์
ภาพยนตร์ของเขาหลายเรื่องสร้างโดยพาราเมาต์พิกเจอส์และเดอะวอลต์ดิสนีย์ ขณะที่ทางซีรีส์โทรทัศน์ ร่วมสร้างกับวอร์เนอร์บราเธอร์ส
อ้างอิง
1945
วิสามัญฆาตกรรม
วิสามัญฆาตกรรม (extrajudicial killing) เป็นการที่เจ้าพนักงานฆ่าผู้อื่นตายโดยอ้างว่าเป็นการปฏิบัติราชการตามหน้าที่ หรือฆ่าผู้อื่นตายระหว่างที่เขาอยู่ในความควบคุมของตน โดยอ้างว่าเป็นการปฏิบัติราชการตามหน้าที่
วิสามัญฆาตกรรมนั้นเป็นฆาตกรรมที่เจ้าพนักงานกระทำโดยปราศจากการอนุมัติตามกระบวนการยุติธรรมหรือตามวิถีทางแห่งกฎหมาย เพราะฉะนั้น โดยสภาพแล้ว จึงเป็นความผิดตามกฎหมาย
วิสามัญฆาตกรรมเกิดขึ้นจนกลายเป็นสิ่งสามัญในตะวันออกกลาง (โดยมากใน ดินแดนปาเลสไตน์ อิสราเอล และอิรัก), อัฟกานิสถาน, บังกลาเทศ , ปากีสถาน , จาไมกา , คอซอวอ , อเมริกาใต้, อเมริกากลาง, รัสเซีย , อุซเบกิสถาน, ฟิลิปปินส์ และประเทศไทย
ศัพทมูล
คำว่า "วิสามัญฆาตกรรม" ในภาษาไทยนั้น ปรากฏใช้ครั้งในรัชกาลพระบาทสมเด็จพระปรเมนทรมหาวชิราวุธ เมื่อมีการตรา "พระราชบัญญัติชันสูตรพลิกศพ พ.ศ. 2457" เมื่อวันที่ 22 เมษายน 2457 โดยมาตรา 7 แห่งพระราชบัญญัติดังกล่าว ว่า
พระยากำแพงเพชร (นุช)
พระยากำแพงเพชร (นุช) เจ้าเมืองกำแพงเพชร ภริยาชื่อท่านผู้หญิงชี (ชื่อจริงเรียก "กาว") ราชธิดาเจ้าผู้ครองนครเชียงราย ภายหลังได้ไปราชการทัพหลายครั้ง มีความดีความชอบพระบาทสมเด็จพระพุทธยอดฟ้าจุฬาโลกได้พระราชทาน ดาบด้ามทองฝักทองคำเป็นบำเหน็จ (ปัจจุบันประดับไว้ที่ศาลากลางจังหวัดกำแพงเพชร) และยังได้รับพระราชทานตำแหน่งให้เป็นผู้สำเร็จราชการเมืองกำแพงเพชร ปรากฏราชทินนามว่า "พระยารามรณรงค์ สงครามรามภักดี อภัยพิรยพาหุปรากรม" ถือศักดินา 10000 (นาหมื่นที่รั้งหัวเมืองชั้นโท) และเป็นต้นสกุล "นุชนิยม" "รามสูต"
ประวัติ
พระยากำแพงเพชร (นุช) เดิมรับราชการอยู่ที่กรุงเทพ ฯ ในรัชสมัยพระบาทสมเด็จพระพุทธยอดฟ้าจุฬาโลก มีภริยาชื่อท่านผู้หญิงชี (ชื่อจริงเรียก "กาว") ราชธิดาเจ้าผู้ครองนครเชียงราย พระยากำแพงเพชร (นุช) ร่วมราชการทัพหลายครั้งจนมีความดีความชอบจนได้รับพระราชทาน ดาบด้ามทองฝักทองคำเป็นบำเหน็จ และได้รับพระราชทานตำแหน่งเจ้าเมืองกำแพงเพชร พระยากำแพงเพชร (นุช) กับท่านผู้หญิงชี (กาว) มีบุตร-ธิดา 3 คน ดังนี้
สาย นามสกุลพระราชทาน
รามสูต เป็นสกุลพระราชทาน ลำดับที่ 0693 พระราชทานให้แก่ขุนวรพัศดุ์บรรหาร (เลี่ยน)  กรมศุลการกร  กระทรวงพระคลังมหาสมบัติ  บิดา ปู่และทวด เป็นพระยารามรณรงค์สงครามฯ  บิดาคือพระยารามฯ (อ้น)  ปู่คือพระยารามฯ (เกิด)  ทวดคือพระยารามฯ (นาค) เขียนเป็นอักษรโรมันว่า "Ra^masuta"
อินทรสูต เป็นสกุลพระราชทาน ลำดับที่ 0724 พระราชทานให้แก่พระยารามณรงค์สงคราม (หรุ่น) นอกราชการ (เดิมเป็นเจ้าเมืองกำแพงเพชร)  กับนายพันตรี หลวงราชขัณฑ์บริรักษ์ (โต๊ะ) สัสดีมณฑลกรุงเทพฯ กระทรวงกลาโหม สืบสกุลลงมาจากพระยาสุรบดินทร์สุรินทรฦาไชย อภัยพิริยพาห (ทองอิน)  ผู้สำเร็จราชการเมืองไชยนาท เขียนเป็นอักษรโรมันว่า "Indrasuta"
รามบุตร เป็นสกุลพระราชทาน ลำดับที่ 1167 พระราชทานให้แก่พระประสาธน์วิริยกิจ (เรียม)  ข้าหลวงประจำนครลำภูน  ทวดเป็นพระยารามรณรงค์สงคราม (นุช)  ผู้ว่าราชการเมืองกำแพงเพชร เขียนเป็นอักษรโรมันว่า "Ra^maputra"
นุชนิยม เป็นสกุลพระราชทาน ลำดับที่ 4787 พระราชทานให้แก่พระกำแหงสงคราม (ฤกษ์ นุชนิยม) บิดาชื่อพระกำแหงสงคราม (เหลี่ยม) ทวดชื่อพระยากำแพงเพชร (นุช) เจ้าเมืองกำแพงเพชร เขียนเป็นอักษรโรมันว่า "Nujaniyama"
อ้างอิง
ศรีรัตน์ นุชนิยม. พระแสงราชศัตราทองคำ-หนึ่งในสยาม. กรุงเทพฯ : สุขุมวิทการพิมพ์. 2551. ISBN 978-974-05-7145-2
นามสกุลพระราชทาน จากเว็บไซต์ พระราชวังพญาไท
ทำเนียบผู้ว่าราชการจังหวัดกำแพงเพชร เว็บไซต์ จังหวัดกำแพงเพชร
108ปี รามสูต สกุลพระราชทาน
ประวัติศาตร์กำแพงเพชร จากใบบอกเมือง
ประวัติศาตร์เมืองกำแพงเพชร
โซะ
โซะ เป็นคะนะของภาษาญี่ปุ่นตัวหนึ่ง ฮิระงะนะเขียนว่า そ มีที่มาจากตัวเขียนหวัดของมันโยงะนะ 曽 และคะตะกะนะเขียนว่า ソ มีที่มาจากส่วนบนของมันโยงะนะ 曽 ออกเสียงว่า เมื่อเติมดะกุเต็งจะออกเสียงว่า
そ เป็นอักษรลำดับที่ 15 อยู่ระหว่าง せ (เซะ) กับ た (ทะ) ในการจัดลำดับอักษรปัจจุบัน ส่วนการจัดลำดับแบบอิโระฮะ そ เป็นอักษรลำดับที่ 18 อยู่ระหว่าง れ (เระ) กับ つ (สึ)
อักษรแบบอื่น
ส่วนบนของโซะแบบฮิระงะนะอาจเขียนเป็นเส้นเดียวเช่นนี้ หรือแยกเป็นสองขีดเช่นนี้  ก็ได้
ลำดับขีด
คะตะกะนะ ソ มีลำดับขีด 2 ขีดดังนี้ หมายเหตุ เส้นที่สอง ソ (โซะ) ขีดเส้นจากบนลงล่าง ในขณะที่ ン (อึง) ขีดเส้นจากล่างขึ้นบน ลักษณะที่ปรากฏจึงต่างกันเล็กน้อย
คันจิ
ตัวอย่างคันจิที่อ่านว่าโซะ และขึ้นต้นด้วยโซะ มีดังนี้
บรู้คลิน (ภาพยนตร์)
บรู้คลิน (Brooklyn) เป็นภาพยนตร์จากไอร์แลนด์-อังกฤษ-แคนาดาในปี ค.ศ. 2015 กำกับโดย จอห์น ครอวลีย์ และเขียนบทโดย นิก ฮอร์นบี ดัดแปลงจากนิยายในชื่อเดียวกันของคอล์ม ทอยบิน นำแสดงโดยเซอร์ชา โรนัน, เอมอรี โคเฮน, ดอมเนลล์ กลีสัน, จิม บรอดเบนต์ และจูลี วอลเตอร์ส ภาพยนตร์เป็นเรื่องราวในปี ค.ศ. 1951 และ ค.ศ. 1952 ของหญิงสาวชาวไอริชที่อพยพจากไอร์แลนด์มายังบรุกลินในสหรัฐอเมริกา การใช้ชีวิตคนเดียวในเมืองใหญ่ทำให้เธอเป็นโรคโฮมซิก จนกระทั่งเธอได้เจอกับหนุ่มอิตาลีในบรุกลินจนก่อตัวเป็นความรัก แต่มีวันหนึ่งเกิดเหตุโศกนาฏกรรมจากทางบ้านทำให้เธอต้องรีบกลับไปในไอร์แลนด์ ซึ่งในขณะนั้นเธอก็ได้เจอกับหนุ่มไอร์แลนด์ที่เริ่มมีความรู้สึกดี ๆ ให้กัน แต่เธอจะต้องเลือกระหว่างสองประเทศและผู้ชายสองคนที่เธอรัก
บรู้คลิน ออกฉายรอบปฐมทัศน์ที่เทศกาลภาพยนตร์ซันแดนซ์ 2015 และเข้าฉายครั้งแรกในสหรัฐอเมริกาเมื่อวันที่ 4 พฤศจิกายน ค.ศ. 2015 และในสหราชอาณาจักรเมื่อวันที่ 6 พฤศจิกายน ค.ศ. 2015 ภาพยนตร์เรื่องนี้ยังได้รับการเสนอชื่อเข้าชิงรางวัลออสการ์ ครั้งที่ 88 สาขาภาพยนตร์ยอดเยี่ยม, สาขานักแสดงนำหญิงยอดเยี่ยม และสาขาบทภาพยนตร์ดัดแปลงยอดเยี่ยม
ภาษากวน
ภาษากวน (Kuan language) มีผู้พูด 2,500 คน (พ.ศ. 2538) ในแขวงบอลิคำไซ ประเทศลาว จัดอยู่ในตระกูลภาษาขร้า-ไท กลุ่มกัม-ไท สาขาเบ-ไท สาขาย่อยไท-แสก
บัตรพลี
บัตรพลี [บัดพะลี] หรือ บัตรกรุงพาลี คือใบตองตานีนำมาทำเป็นกระทงใส่อาหารหวานคาว สำหรับเซ่นสรวงเทพยดา ผี หรือสัมพเวสีตามคติศาสนาผี ภาษาไทยถิ่นเหนือเรียก สะตวง  โดยคำว่า "บัตร" คือใบตองตานี ส่วน "พลี" คือ การให้ การเซ่น การถวาย หากเป็นรูปสามเหลี่ยมจะเรียกว่า บัตรคางหมู ถ้ามีเสาธงประกอบตั้งแต่สี่เสาขึ้นไปจะเรียกว่า บัตรพระเกตุ ถ้าทำเป็นสี่เหลี่ยมมียอดจะเรียกว่า บัตรนพเคราะห์ บัตรพลีจะพบได้ตามศาลเพียงตา ทางสามแพร่ง หรือโคนต้นไม้ใหญ่
ส่วนชาวชาวบาหลีในประเทศอินโดนีเซีย มีบัตรพลีเช่นกันแต่ทำจากใบมะพร้าวเรียกว่า จานังซารี (Canang sari) ใช้ใส่บุปผชาติหลากสีสำหรับเซ่นสรวงอจินไตยหรือเทพเจ้าอื่น ๆ พบเห็นได้ทั่วไปในเขตวัด ศาลพระภูมิ บ้าน หรือแม้แต่พื้นดิน
มหาวิทยาลัยออริกอนสเตต
มหาวิทยาลัยออริกอนสเตต (Oregon State University) เป็นมหาวิทยาลัยรัฐ ตั้งอยู่ที่เมืองคอร์วัลลิสในรัฐออริกอน สหรัฐอเมริกา มหาวิทยาลัยเปิดสอนในหลากหลายระดับตั้งแต่ระดับปริญญาตรี ปริญญาโท และปริญญาเอก โดยมหาวิทยาลัยมีชื่อเสียงโดดเด่นในด้านสมุทรศาสตร์ วิทยาศาสตร์การอาหาร นิเวศวิทยา วนศาสตร์ และชีวเคมี
วงศ์บานไม่รู้โรย
วงศ์บานไม่รู้โรย หรือ (en:Amaranthaceae) เป็นวงศ์ของพืชมีดอกขนาดใหญ่ในอันดับ Caryophyllales ปัจจุบันได้นำพืชจากวงศ์ (en:Chenopodiaceae) มารวมด้วย ทำให้มี 180 สกุลและ 2,500 สปีชีส์
กูรมะ
กูรมาวตาร (कूर्म;, ตรงตัว: เต่า) เป็นอวตารที่สองของพระวิษณุใน 10 อวตารของทศาวตาร กูรมะได้ปกป้องโลกจากหายนะ สัญลักษณ์ของกูรมะ คือเต่าและรูปครึ่งมนุษย์ครึ่งเต่า ภาพของกูรมาถูกพบได้หลายวิหาร
ลักษณะ
ในยุคพระเวท คัมภีร์ศตบทพราหมณะ กล่าวว่า กูรมะถูกใช้เป็นสัณฐานของโลก โดยโลกมีสัณฐาน ได้แก่ พญานาคเป็นสัณฐานแรก และเป็นขอบของจักรวาล สัณฐานที่สองคือ กูรมะ สัณฐานที่สามคือ ช้าง 4 เชือก รองโลกที่มีลักษณะเป็นครึ่งวงกลม มีเขาพระสุเมรุเป็นแกนกลาง บนยอดเขาพระสุเมรุเป็นที่ตั้งของสวรรค์
ความเกี่ยวข้องกับตำนานการกวนเกษียรสมุทร
ในวิษณุปุราณะกล่าวว่า เหตุเกิดที่ฤๅษีทุรวาส (อวตารของพระศิวะ บุตรของฤๅษีอัตริ และนางอนุสูยาเทวี) ได้นำพวงมาลาทิพย์มอบให้แก่พระอินทร์ แต่เมื่อพระอินทร์นำไปวางบนกระพองช้างไอราวัต(เอราวัณ) ช้างนั้นก็เกิดเมากลิ่นมาลาทิพย์ ดึงพวงมาลาลงมาที่พื้น และกระทึบจนป่นปี้ จากนั้นก็วิ่งเตลิดหนีไป ฤๅษีทุรวาส เห็นเหตุเช่นนั้น ก็โกรธพระอินทร์ที่ไม่ควบคุมหรือขอโทษต่อเหตุการณ์ที่เกิดขึ้น จึงสาปให้เหล่าเทวดาทั้งปวง ต้องสูญเสียสมบัติแห่งสวรรค์ รวมถึงฤทธิ์อำนาจ รบกับอสูรครั้งใด ก็ต้องพ่ายแพ้ไปตลอด
เมื่อเหตุการณ์เป็นเช่นนั้น เหล่าเทวดาจึงนำความไปปรึกษาพระมหาเทพทั้งสาม คือ พระพรหม พระวิษณุ และพระศิวะมหาเทพ ซึ่งพระวิษณุเทพทรงแนะให้ทำพิธีกวนเกษียรสมุทร เพื่อให้สมบัติกลับมาเช่นเดิม และให้เกิด "น้ำอมฤต" เพื่อเทวดาดื่มแล้วจะได้เป็นอมตะ ไม่ตาย ซึ่งโดยให้เทวดาไปขอความร่วมมือจากเหล่าอสูรให้มาร่วมมือ โดยให้บอกว่า จะแบ่งน้ำอมฤตให้ครึ่งหนึ่ง
เอไอเอ็ม-9 ไซด์ไวน์เดอร์
เอไอเอ็ม-9 ไซด์ไวน์เดอร์ (AIM-9 Sidewinder) เป็นขีปนาวุธอากาศสู่อากาศพิสัยใกล้ติดตามความร้อน ซึ่งใช้กับเครื่องบินขับไล่และเฮลิคอปเตอร์โจมตี แบบอื่นและการพัฒนายังคงอยู่ในประจำการในกองทัพอากาศต่างๆ หลังจากผ่านไปห้าทศวรรษ นักบินนาโต้ใช้รหัสเรียกมันว่าฟ็อกซ์ ทู (Fox Two) ซึ่งหมายถึงขีปนาวุธติดตามความร้อน
ไซด์ไวน์เดอร์เป็นขีปนาวุธที่ใช้กว้างขวางที่สุดในฝั่งตะวันตก ด้วยการผลิตมากกว่า 110,000 ลูกสำหรับสหรัฐและอีก 27 ประเทศ ซึ่งอาจมีเพียง 1 % เท่านั้นที่ใช้ในการรบ มันถูกผลิตภายใต้ใบอนุญาตโดยบางชาติรวมทั้งสวีเดน เอไอเอ็ม-9 เป็นหนึ่งในขีปนาวุธอากาศสู่อากาศที่เก่าแก่ที่สุด ถูกที่สุด และประสบความสำเร็จที่สุด ด้วยคะแนนสังหารถึง 270 จากทั่วโลก
มันถูกออกแบบมาเพื่อทำการพัฒนาได้โดยง่าย กล่าวกันว่าเป้าหมายของการออกแบบสำหรับไซด์ไวน์เดอร์ดั้งเดิมนั้นคือสร้างขีปนาวุธที่ไว้ใจได้และมีประสิทธิภาพ กองทัพเรือสหรัฐได้ฉลองครบรอบ 50 ปีของการใช้มันในปีพ.ศ. 2545
ไซด์ไวน์เดอร์ (sidewinder) มาจากชื่อของงูหางกระดิ่ง ซึ่งใช้อินฟราเรดในการหาความร้อนจากตัวเหยื่อ
หลักฟิสิกส์ในการใช้อินฟราเรด
ในทศวรรษที่ 1920 มีการค้นพบว่าการเผยสารประกอบตัวนำกำมะถันให้กับอินฟราเรดจะลดการต้านทานไฟฟ้าของการผสมสาร สิ่งนี้เป็นตัวอย่างของสิ่งที่เรียกว่า"โฟโตคอนดักทิวิตี้" (photoconductivity) สิ่งนี้ยังสามารถเปล่งแสงได้โดยคลื่นความยาวของแสง สิ่งดังกล่าวสามารถวัดขนาดผลในปัจจุบันและจากนั้นก็ส่งต่อผลดังกล่าวเพื่อเกิดการกระทำ—ในกรณีนี้ หัวที่หาเป้าจะส่งผลให้ขีปนาวุธเพื่อบินตรงไปที่แหล่งความร้อน
ก่อนสงครามโลกครั้งที่สอง กองกำลังส่วนใหญ่พยายามที่จะสร้างระบบมองกลางคืนโดยใช้เครื่องตรวจจับตัวนำกำมะถันและจอมองเพิ่มความเข้มข้น ส่วนใหญ่สำหรับการตรวจจับเครื่องบินในระยะไกล แต่ก็ไม่มีการพิสูจน์ใดๆ ที่พบว่าประสบผลสำเร็จและมีเพียงระบบสแปนเนอร์ (Spanner) ของเยอรมันเท่านั้นที่เข้าสู่การผลิต สแปนเนอร์ใช้ท่อมองขนาดยาวฉายผ่านจอของเครื่องบินเพื่อให้นักบินมองเห็นสิ่งที่อยู่ข้างหน้าได้อย่างชัดเจนแต่มันก็มีพิสัยที่จำกัด โครงการทั้งหมดนี้จบลงด้วยการใช้เรดาร์ทางอากาศ
เครื่องตรวจจับอินฟราเรดถูกใช้อย่างกว้างขวางบนฐานภาคพื้นดิน สิ่งเหล่านี้ยังรวมทั้งทุกสิ่งจากระบบมองเห็นสำหรับรถถังและแม้แต่พลซุ่มยิง เพื่อช่วยในการเคลื่อนที่ในตอนกลางคืน อย่างไรก็ตามเยอรมนียังได้ทำการทดลองระบบนำวิถีขีปนาวุธอัตโนมัติโดยตั้งใจที่จะนำไปหาความร้อนจากเครื่องยนต์เครื่องบิน มันใช้เครื่องตรวจจับเพียงเครื่องเดียวตรงกล้องมองขนาดเล็ก พร้อมกังหันสี่ตำแหน่งระหว่างเครื่องตรวจจับและกล้องโทรทรรศน์ กล้งอโทรทรรศน์จะส่งผลให้สัญญาณตกลงบนเครื่องตรวจจับเพื่อเพิ่มและลดโดยขึ้นอยู่กับว่าสัญญาณถูกกั้นจากกังหันมากแค่ไหน จากนั้นสัญญาณนี้จะถูกใช้เป็นเสมือนนักบินอัตโนมัติ โดยจากนั้นจะเริ่มหันไปที่แกนของกล้องโทรทรรศน์ ขีปนาวุธถูกนำวิถีไปที่เป้าหมายโดยใช้สิ่งที่เรียกว่าการไล่ตาม (pure pursuit) การพัฒนาไม่สิ้นสุดจนกระทั่งสงครามจบลง
กวางน้อย...แบมบี้
กวางน้อย...แบมบี้ (อังกฤษ:Bambi) คือภายนตร์การ์ตูนของวอลท์ดิสนีย์ในปี พ.ศ. 2485 เริ่มแรกภาพยนตร์เรื่องนี้ปฐมทัศน์และออกฉาย ณ โรงละคร RKO เรดิโอ เมื่อวันที่ 13 สิงหาคม พ.ศ. 2485 ภาพยนตร์เรื่องนี้นับเป็นภาพยนตร์การ์ตูนเรื่องที่ 5 ของวอลท์ดิสนีย์ ภาพยนตร์เรื่องนี้มีโครงเรื่องมาจากหนังสือวรรณกรรมเรื่อง Bambi, A Life in the Woods ผลงานการประพันธ์ของ Felix Salten นักประพันธ์ชาวออสเตรีย ประพันธ์ไว้เมื่อปี พ.ศ. 2466
ตัวละครหลักของเรื่องนี้คือแบมบี้ กวางหางขาว ซึ่งมีพ่อเป็นเจ้าชายผู้ยิ่งใหญ่ในป่า กับแม่ซึ่งไม่รู้ว่าเป็นใคร, เขามีเพื่อน คือ ธรัมเปอร์ (กระต่ายจมูกสีชมพู) และฟลาเวอร์ (สกังก์) และลูกของเขากับ Faline ในภาพยนตร์เรื่องนี้ดิสนีย์เปลี่ยนภาพลักษณ์ของเรื่อง โดยเปลี่ยนสปีชีส์กวางแบมบี้ จากในหนังสือที่เป็นกวาง Roe (กวางสายพันธุ์ยุโรป) เป็นกวางหางขาว เพราะกวาง Roe ไม่มีถิ่นที่อยู่อาศัยในอเมริกา และกวางหางขาวก็เป็นที่คุ้นเคยกับคนอเมริกัน ภาพยนตร์เรื่องนี้ได้รับการเสนอชื่อเข้าชิงรางวัลอะคาเดมี 3 รางวัล ได้แก่ เสียงประกอบภาพยนตร์ยอดเยี่ยม, เพลงประกอบภาพยนตร์ยอดเยี่ยม (เพลง "Love is a song") และ Original Music Score
433 อีรอส
433 อีรอส (433 Eros) เป็นดาวเคราะห์น้อยใกล้โลกชนิดเอส ขนาดประมาณ 34.4×11.2×11.2 กิโลเมตร เป็นดาวเคราะห์น้อยใกล้โลกขนาดใหญ่สุดเป็นอันดับสองรองจาก 1036 แกนีมีด มีการค้นพบในปี 1898 และเป็นดาวเคราะห์น้อยใกล้โลกดวงแรกที่ถูกค้นพบ เป็นดาวเคราะห์น้อยดวงแรกที่มียานไปโคจรรอบ (ในปี 2000) จัดอยู่ในกลุ่มอะมอร์ (Amor)
อีรอสเป็นดาวเคราะห์น้อยตัดวงโคจรดาวอังคาร (Mars-crosser) เป็นดวงแรกที่ทราบ วัตถุในวงโคจรดังกล่าวสามารถอยู่ตรงนั้นได้เพียงไม่กี่ร้อยล้านปีก่อนวงโคจรจะถูกรบกวนจากอันตรกิริยาความโน้มถ่วง การหาปฏิพันธ์พลวัตเสนอว่าอีรอสอาจเปลี่ยนเป็นตัดวงโคจรโลก (Earth-crosser) ในระยะเวลาสองล้านปี และมีโอกาสประมาณ 50% ในการเปลี่ยนแปลงดังกล่าวในเวลา 108–109 ปี เป็นดาวเคราะห์น้อยที่อาจพุ่งชนโลก มีขนาดใหญ่ประมาณห้าเท่าของอุกกาบาตพุ่งชนโลกที่ก่อให้เกิดหลุมอุกกาบาตชีคชุลูบ (Chicxulub) ซึ่งนำไปสู่การสูญพันธุ์ของไดโนเสาร์
ยานเนียร์ชูเมกเกอร์ไปถึงอีรอสสองครั้ง ครั้งแรกบินผ่านในปี 1998 และครั้งที่สองโคจรรอบในปี 2000 เมื่อได้ถ่ายภาพพื้นผิวของดาวอย่างกว้างขวาง เมื่อวันที่ 12 กุมภาพันธ์ 2001 เมื่อสิ้นสุดภารกิจ ยานลงจอดบนพื้นผิวดาวเคราะห์น้อยโดยใช้เจ็ตขับเคลื่อน
โอเอซิส (วงดนตรี)
โอเอซิส (Oasis) เป็นวงดนตรีร็อกจากแมนเชสเตอร์ ในปี 1991 ซึ่งสมาชิกบางส่วนมาจากวง The Rain  มีสมาชิกดั้งเดิมอันได้แก่ เลียม แกลลาเกอร์ (ร้องนำ), พอล "โบนเฮ้ด" อาร์เธอร์ (กีตาร์), พอล "กวิ๊กซี่" แม็คเกวียน (กีตาร์) และ โทนี่ แม็คคารอล (กลอง) พวกเขาได้ชักชวนพี่ชายของเลียม โนล แกลลาเกอร์ (มือกีตาร์และร้องนำ) เป็นสมาชิกลำดับที่ห้าของวง และวงก็ได้ตัดสินใจไลน์อัพจนถึงเดือนเมษายน 1995
โอเอซิสเซ็นสัญญาเป็นศิลปินกับสังกัดค่ายเพลงอิสระ Creation Records ในปี 1993 และปล่อยสตูดิโออัลบั้มแรกของวง Definitely Maybe (1994) ปีถัดมาทางวงก็ได้ปล่อยสตูดิโออัลบั้มลำดับที่สอง (What's the Story) Morning Glory? (1995) โทนี แม็คคารอล มือกลองของวงลาออกอย่างไม่ทราบสาเหตุและได้แอลัน ไวต์ มือกลองจากวงร็อคอังกฤษ Starclub เข้ามาแทนที่ ท่ามกลางการแข่งขันชิงความเป็นใหญ่ในทำเนียบเพลงชาร์จเพลงกับวงบริตป็อป เบลอ สองพี่น้องตระกูลแกลลาเกอร์ให้ความสำคัญกับหนังสือพิมพ์ที่มีการเขียนข้อพิพาทสำหรับสองพี่น้องและการใช้ชีวิตที่ดูป่าเถื่อน ในปี 1997 โอเอซิสปล่อยสตูดิโออัลบั้มลำดับที่สาม, Be Here Now (1997) นับได้ว่าเป็นอัลบั้มเพลงที่ขายได้รวดเร็วนับตั้งแต่วันปล่อยอัลบั้มในวงการชาร์จเพลงอังกฤษ ควาามนิยมของอัลบั้มนับว่าได้เสียงตอบรับอย่างดีมากนัก แม็คเกวียน และ อาร์เธอร์ได้ลาออกจากจากวง ในปี 1999 และวงก็ได้ปล่อยอัลบั้มสตูดิโอลำดับที่สี่ Standing on the Shoulder of Giants (2000) หลังการลาออกของอาร์เธอร์และแมคเกวียน ได้ถูกแทนที่ด้วย เจม อาเชอร์ มือกีตาร์และฟรอนแมนท์จากวง Heavy Stereo และแอนดี้ เบลล์มือกีตาร์และฟร้อนแมนวง Hurricane No. 1 ซึ่งทั้งคู่ยังมีส่วนช่วยในการทัวร์คอนเสิร์ตโปรโมทอัลบั้มชุดที่ 4 และทำให้อัลบั้มชุดนี้ประสบความสำเร็จในระดับที่พึงพอใจ อัลบั้มชุดที่ห้าของพวกเขา Heathen Chemistry (2002) โนล แกลลาเกอร์มีการเข้มงวดมากขึ้นโดยสมาชิกทั้งหมดมีส่วนร่วมในการทำอัลบั้มนี้  ในปี 2004 ทางวงได้มือกลองวง The Who แซค สตาร์กี้ แทนที่แอลัน ไวต์และก็ได้วางจำหน่ายอัลบั้มชุดที่หก Don't Belive the Truth (2005) นับได้ว่าประสบความสำเร็จอย่างกว้างขวาง
หลังจากปล่อยอัลบั้มชุดที่เจ็ด Dig Out Your Soul (2008) เป็นที่เรียบร้อยแล้ว สตาร์กี้มือกลองก็ได้ลาออก และถูกแทนที่ด้วยคริส ชาร็อคส์ ซึ่งนับได้ว่าเป็นการทัวร์คอนเสิร์ตครั้งสุดท้ายของวง ระหว่างการทัวร์คอนเสิร์ตของสองพี่น้องตระกูลแกลลาเกอร์ก็ทวีความรุนแรงมากขึ้นหลังจากนั้น โนล แกลลาเกอร์ประกาศชี้แจงในเดือนสิงหาคม 2009 ว่าเขาต้องการจะออกจากวงหลังจากทะเลาะกับเลียมในงานเทศกาลดนตรี   โดยวงที่ประกอบไปด้วยสมาชิกที่ยังคงหลงเหลืออยู่นำโดยเลียม แกลลาเกอร์ตัดสินใจที่จะทำงานดนตรีต่อโดยใช้ชื่อวง Beady Eye ก่อนที่จะยุบวงลงในปี ค.ศ. 2014, ขณะที่โนล แกลลาเกอร์อยากทำวงดนตรีเพลงแยกออกมากซึ่งต่อมาก็คือ ''Noel Gallagher's High Flying Birds
ก่อตั้งวงและยุคเริ่มแรก : 1991 - 1992
สมาชิกบางส่วนมาจากวงดนตรี The Rain ซึ่งประกอบไปด้วย พอล แม็คเกวียน (มือเบส / กีตาร์), พอล โบนเฮ้ด อาร์เธอร์ (มือกีตาร์), โทนี่ แม็คคารอล (มือกลอง) และ คริส ฮัตตัน (ร้องนำ)  ฮัตตันไม่พอใจ, อาเธอร์สนิทสนมกับเลียม แกลลาเกอร์จึงเอามาแทนที่ โดยเลียมแนะนำว่าชื่อควรจะเปลี่ยนเป็นโอเอซิส การเปลี่ยนแปลงชื่อนี้ได้แรงบันดาลใจจากโปสเตอร์ทัวร์ของวงดนตรี Inspiral Carpets ที่อยู่ในห้องของพี่ชายของเขา  หนึ่งในสถานที่ทัวร์คอนเสิร์ตที่โปสเตอร์ระบุไว้คือ โอเอซิส เลซัว เซนเตอร์ ใน สวิทดอน , วิสไชน์
และเป็นการเล่นโชว์ครั้งแรกของโอเอซิสในวันที่ 18 สิงหาคม 1991 ในคลับบอร์ดว็อก ที่แมนเชสเตอร์ เลียมน้องชายของโนล แกลลาเกอร์ ยังเป็นเด็กยกเครื่องดนตรีให้กับวง Inspiral Carperts โนลต้องการดูผลงานการเล่นของน้องชาย โนลและเพื่อนของเขาคิดว่าโอเอซิสยังทำได้ไม่ดี เขาเริ่มคิดท่าทางเป็นไปได้จะอยู่วงดนตรีของน้องเขาเองซึ่งเป็นทางออกที่ดีสำหรับผลงานชุดเพลงของเขาที่เขาแต่งเนื้อเพลงเป็นเวลาหลายปี โนลเข้าวงโอเอซิสและเขาก็ได้รับการคัดเลือกจากสมาชิกในวงให้เป็นนักแต่งเพลงและเป็นหัวหน้าวง และพวกเขาก็เริ่มที่จะแสวงหารายให้กับวง เขาเขียนเพลงมากมาย อาร์เธอร์เล่า เมื่อเขาอยู่ในวงเดียวกับพวกเรา เขาเหมือนจรวด ในทันตาเขาเต็มไปด้วยความคิด โอเอซิสภายใต้ โนล แกลลาเกอร์ มีฝีมือดนตรีที่เรียบง่ายกับอาร์เธอร์และแม็คเกวียนพวกเขาต่างเริ่มกันเล่นคอร์ดกีตาร์และบันทึกเสียงเบส แม็คคารอลก็เริ่มศึกษาจังหวะพื้นฐานของโน้ต โอเอซิสสร้างเสียงเพลง ที่เต็มด้วยไปด้วยความซับซ้อนแต่แฝงไปด้วยความสวยงามมากมาย
Definitely Maybe: 1993–1994
หลังจากเริ่มแสดงสดมาได้ปีกว่า, พวกเขาก็หมั่นฝึกซ้อมและเริ่มอัดเพลงเดโม่ (ซึ่งต่อมาก็คือเทปเดโม Live Demonstration) และวงก็เงียบพักหายไปช่วงพฤษภาคม 1993 จนพวกเขาถูกอแลน แม็คจีผู้บริหารค่ายเพลง Creation Records โอเอซิสถูกชักชวนให้ไปเล่นในคลับ King Tut's Wah Wah Hut ใน กลาสโกว์ , สก็อตแลนด์ โดยวง Sister Lovers พวกเขายังแบ่งบันไปให้ใช้ห้องอัดของพวกเขาได้ , โอเอซิสพร้อมกับกลุ่มเพื่อน , พวกเขาหาเงินที่จะเช่ารถตู้ได้ที่สามารถเดินทางไปกลาสโกว์ เมื่อเขามาถึง , พวกเขาถูกปฏิเสธหน้าทางเข้าเนื่องจากพวกเขาไม่อยู่ในรายชื่อ และมีรายงานว่าโอเอซิสเกิดทะเลาะที่ไม่ได้เข้าไปข้างใน (ทั้งสองวงรวมทั้ง เอ็มจีได้แถลงการณ์เกี่ยวกับความแข้งแย้งเกี่ยวกับพวกเขาที่ต้องการเข้าไปข้างในคลับ พวกเขาได้เล่นเป็นวงเปิดพวกเขาประทับใจเอ็มจีอย่างมาก โดยเขาอยู่ที่นั่นเพื่อดูวง 18 Wheeler หนึ่งในวงดนตรีของพวกเขา , ในคืนนั้น เอ็มจีรู้สึกประทับใจอย่างมากกับการเล่นโชว์ , โดยเขาเสนอให้ยอมรับข้อตกลง , แต่เขาก็ไม่ได้เซ็นสัญญาจนหลายเดือนต่อมา และมีปัญหากับความปลอดภัยกับข้อตกลงของชาวอเมริกัน เอ็มจี โอเอซิสได้ข้อสรุปด้วยการเซ็นสัญญาเป็นศิลปินกับ โซนี่ ซึ่งต่อมาได้รับการอนุญาตเป็นศิลปินใน Creation Records ในสหราชอาณาจักรในเวลาต่อมา หลังจากนั้นพวกเขาได้ปล่อยแผ่นเสียง White Label เดโม่เพลง Columbia , ผลงานเพลงซิงเกิ้ลแรก Supersonic ถูกวางจำหน่ายในเดือนเมษายน 1994 ติดอันดับที่ 31 ในชาร์จเพลงของสหราชอาณษจักร  หลังจากนั้นก็ได้ปล่อยซิงเกิ้ลที่ 2  Shakermaker ประสบความสำเร็จแต่โอเอซิสถูกฟ้องร้องโดย โรเจอร์ คุกส์ , โรเจอร์ กรีนอะเวย์ , บิล เบคเกอร์ , บิลลี่ เดวิดที่มีดนตรีละม้ายคล้ายคลึงกับเพลง  I'd Like To Teach The World To Sing จากวงดนตรี The New Seekers โดยโอเอซิสได้จ่ายค่าเสียหายไปจำนวน 500,000 ดอลลาห์ ซิงเกิ้ลที่สามของพวกเขา Live Forever เป็นเพลงแรกของพวกเขาที่ติดหนึ่งในสิบในชาร์จของสหราชอาณาจักร หลังจากที่มีปัญหาในการอัดเพลง , ผลงานสตูดิโออัลบั้มชุดแรก Definitely Maybe ถูกวางจำหน่ายเมื่อเดือนกันยายน 1994 และขึ้นแท่นอันดับหนึ่งในชาร์จสหราชอาณาจักรและกลายเป็นอัลบั้มเปิดตัวชุดแรกที่ขายได้อย่างรวดเร็วในสหราชอาณาจักร
นับว่าเป็นปีที่มีการแสดงสดและการอัดเพลงอย่างต่อเนื่อง อีกทั้งมีการใช้ชีวิตที่หรูหราฟุ่มเฟื่อย มีการโทรเข้าหาวงจำนวนมาก พวกเขาได้ทำงานในลอส แองเจอลิสในเดือนกันยายน 1994 และนำไปสู่การแสดงของเลียม แกลลาเกอร์ที่ไม่เหมาะในระหว่างที่เขาเห็นความน่ารังเกียจของผู้ชมชาวอเมริกันและเลียมก็ตีโนลด้วยกลอง เหตุการณ์ที่เกิดขึ้นทำให้โนลเกิดอารมณ์เสียและทำให้เขาลาออกจากวงอย่างชั่วคราวหลังจากนั้นก็โนลก็บินไปยังซานฟรานซิสโก (ซึ่งต่อมาโนลได้นำไปแต่งเป็นเพลง Talk To Night)
ยูซุฟ อัลเกาะเราะฎอวี
ยูซุฟ อัลเกาะเราะฎอวี (يوسف القرضاوي; 9 กันยายน ค.ศ. 1926 – 26 กันยายน ค.ศ. 2022) เป็นนักวิชาการอิสลามชาวอียิปต์ที่อยู่ในโดฮา ประเทศกาตาร์ และประธานสหภาพนักวิชาการมุสลิมนานาชาติ เขาได้รับอิทธิพลจากอิบน์ ตัยมียะฮ์, อิบน์ ก็อยยิม, ซัยยิด เราะชีด ริฎอ, ฮะซัน อัลบันนา, Abul Hasan Ali Hasani Nadwi, อะบุล อะลา เมาดูดีย์ และNaeem Siddiqui เขาเป็นที่รู้จักจากรายการ الشريعة والحياة (อัชชะรีอะฮ์ วัลฮะยาต; "ชะรีอะฮ์และชีวิต") ที่ออกอากาศในอัลญะซีเราะฮ์ ซึ่งมีผู้ชมประมาณ 40–60 ล้านคนทั่วโลก
ชีวประวัติ
บิดาของเขาเสียชีวิตขณะเขามีอายุเพียงสองขวบ อาของเขาจึงรับภาระเลี้ยงดู เขาถูกจำคุกหลายครั้งเนื่องการเข้าร่วมกับ "อิควานมุสลิมีน" ถูกจับกุมครั้งแรกปี 1949 ในสมัยการปกครองแบบกษัตริย์ และอีกสามครั้งในสมัยประธานาธิบดีญะมาล อับดุนนาศิร คือปี 1954, 1961 และ 1963 หลังจากนั้นเขาเดินทางไปประเทศกาตาร์ และได้รับตำแหน่งอาจารย์ใหญ่โรงเรียนมัธยมสอนศาสนา ต่อมาจึงได้รับสัญชาติกาตาร์ ปี 1977 เขาจึงได้เลื่อนตำแหน่งเป็นคณบดีแห่งมหาวิทยาลัยกาตาร์ เขายังเป็นอาจารย์ของศูนย์วิจัยศึกษาชีวประวัติและจริยวัตรแห่งศาสดามุฮัมมัด จนถึงปัจจุบัน
แหล่งข้อมูลอื่น
1926 2022
รายชื่อศาลเจ้าในจังหวัดภูเก็ต
รายชื่อศาลเจ้าในจังหวัดภูเก็ต
เจ้าหญิงซุเกะโกะ
เจ้าหญิงซุเกะโกะ (亮子内親王 (Sukeko-naishinnō) ; 1690 – 27 เมษายน 1759) หรือ เจ้าหญิงเรียวชิ เจ้าหญิงและจักรพรรดินีญี่ปุ่นโดยพระองค์เป็นพระราชธิดาพระองค์ใหญ่ใน จักรพรรดิโกะ-ชิระกะวะ จักรพรรดิองค์ที่ 77 ที่ประสูติแต่ ฟุจิวะระ โนะ นะรุโกะ และเป็นพระราชมารดาบุญธรรมหรือ จุงโบะ ในจักรพรรดิถึง 2 พระองค์คือ จักรพรรดิอันโตะกุ จักรพรรดิองค์ที่ 81 และ จักรพรรดิโกะ-โทะบะ จักรพรรดิองค์ที่ 82
กระทั่ง พ.ศ. 1725 จักรพรรดิอันโตะกุได้สถาปนาเจ้าหญิงซุเกะโกะพระราชมารดาบุญธรรมให้มีพระอิสริยยศเทียบเท่าพระราชชนนี
บันทึก
1147 1216
โซฟี่ (อุลตร้าแมน)
อุลตร้าแมนโซฟี่ เป็นตัวละครจากเรื่องอุลตร้าแมน โดยปรากฏตัวครั้งในแรก ในอุลตร้าแมน ตอนที่ 39 ในภายหลังได้ปรากฏตัวเพื่อช่วยเหลือพี่น้องอุลตร้าในสถานการณ์วิกฤตต่างๆ มีลักษณะเด่นที่ไม่มีร่างสถิตย์เฉพาะ
ลักษณะทางกายภาพ
จุดเด่น ที่ใช้แยกแยะโซฟี่ จากอุลตร้าแมนคนอื่น คือ โซฟี่ จะมีปุ่มพลังงานจำนวนมาก เรียกว่า สตาร์มาร์ค เรียงรายขนาบปุ่มคัลเลอร์ไทเมอร์กลางอกไล่ไปจนถึงบ่าและหัวใหล่ ร่างกายเป็นสีเงิน ลวดลายลำตัวเป็นสีแดง ลักษณะของลวดลายคล้ายอุลตร้าแมน แต่จะมีลวดลายเป็นเส้นขนานกับ ลวดลายหลักบริเวณไหล่ ท่อนแขน น่อง และบริเวณใต้อก
ชาร์ล กรอสเวเนอร์
ชาร์ล กรอสเวเนอร์ (อังกฤษ: Charles Grosvenor เกิดเมื่อวันที่ 2 มิถุนายน ค.ศ.1952) เป็นผู้กำกับภาพยนตร์ชาวอเมริกัน
งานช่วงแรก
เขาเคยอยู่ที่ Hillsdale, New Jersey แล้วย้ายไปอยู่ Los Angeles ในปี 1978 เพื่อทำงานแอนิเมชั่น เขาได้งานแรกที่ Hanna-Barbera ในการออกแบบเรื่องThe Buford Files. หลังจากนั้นเขาได้ทำงานหลายปีโดยมีการ์ตูนดังที่มีชื่อว่า Richie Rich และ The Smurfs.
จักรพรรดิยุงฮี
จักรพรรดิยุงฮี (25 มีนาคม ค.ศ. 1874 – 24 เมษายน ค.ศ. 1926) หรือ พระเจ้าซุนจง (순종) หรือในเชิงเหยียดหยามว่า ชีนิลปา ยุงฮี (친일파 แปลตรงตัว "ยุงฮี ขี้ข้ายุ่น")  ทรงเป็นสมเด็จพระราชาหรือสมเด็จพระจักรพรรดิลำดับที่ 2 แห่งจักรวรรดิเกาหลี เป็นพระประมุข ลำดับที่ 27 ถ้านับจากสมัยราชอาณาจักรโชซ็อน และเป็นพระประมุขพระองค์สุดท้ายในระบอบสมบูรณาญาสิทธิราชของเกาหลี โดยพระองค์ทรงขึ้นเสวยราชย์เป็นสมเด็จพระจักรพรรดิ ในปี ค.ศ. 1908 ซึ่งช่วงนี้เอง จักรวรรดิเกาหลีมีสถานะเป็นรัฐในอารักขาของจักรวรรดิญี่ปุ่น ทำให้พระองค์ทรงไม่มีพระราชอำนาจใดๆ เนื่องจากอำนาจทั้งหมดตกอยู่ในมือของผู้สำเร็จราชการชาวญี่ปุ่นและองค์ชายแดวอนจนหมดสิ้น อีกทั้งพระองค์มีพระพลานามัยไม่สู้แข็งแรงนัก การที่ญี่ปุ่นยินยอมให้พระองค์ขึ้นเสวยราชย์ก็เพื่อรอเวลาที่จะกลืนจักรวรรดิเกาหลีได้โดยสมบูรณ์เท่านั้น
ในที่สุด อีก 2 ปีถัดมา หรือในปี ค.ศ. 1910 จักรวรรดิญี่ปุ่นก็ได้ล้มล้างสถาบันจักรพรรดิของเกาหลีลงและควบคุมเชื้อสายราชวงศ์โชซ็อนทั้งหมดไปญี่ปุ่น ทำให้นักประวัติศาสตร์เกาหลีส่วนหนึ่งไม่ถือว่าพระองค์ทรงป็นจักรพรรดิองค์สุดท้ายแต่ถือว่าสมเด็จพระจักรพรรดิควางมูแห่งจักรวรรดิเกาหลี (พระเจ้าโกจง) ทรงเป็นจักรพรรดิองค์สุดท้ายแทน
พระบรมวงศานุวงศ์
พระราชินี
ศิริพงษ์ ศิริภูล
ดาบตำรวจ ศิริพงษ์ ศิริภูล เกิดวันที่ 9 กันยายน พ.ศ. 2508 ที่จังหวัดสุรินทร์ เป็นอดีตนักแบดมินตันทีมชาติไทย ผู้ซึ่งเข้าแข่งขันในโอลิมปิกฤดูร้อน 1992 และ 1996 ตลอดจนเป็นผู้ฝึกสอนให้แก่นักแบดมินตันทีมชาติไทย  ทั้งในโอลิมปิกฤดูร้อน 2012   รวมถึงรายการหลี่หนิงไชนามาสเตอร์ซูเปอร์ซีรีส์ 2012
จักรพรรดิยุงฮี
การสิ้นสุดรัชกาลและยุคสมัยแห่งราชวงศ์
ในปี พ.ศ. 2453 (ค.ศ. 1910) สมเด็จพระจักรพรรดิยุงฮีแห่งจักรวรรดิเกาหลี (พระเจ้าซุนจง) ทรงถูกถอดออกจากตำแหน่งจักรพรรดิและลดฐานะเหลือเพียงกษัตริย์ ขณะที่ญี่ปุ่นก็ทำการล้มล้างสถาบันจักรพรรดิของเกาหลีด้วยการควบคุมเชื้อสายราชวงศ์โชซ็อนทั้งหมดไปไว้ที่ญี่ปุ่น เพื่อเป็นตัวประกันและไม่ให้สามารถกลับคืนสู่อำนาจได้อีก เกาหลี จึงถูกปิดฉากความเป็นจักรวรรดิและยุคสมัยแห่งราชวงศ์กว่า 2 พันปีลงอย่างถาวรตั้งแต่บัดนั้นเป็นต้นมา
อ้างอิง
1874 1926
ศิริพงษ์ ศิริภูล
ประวัติ
ศิริพงษ์ ศิริภูล เริ่มแข่งขันในโอลิมปิกฤดูร้อน 1992 ในประเภทชายคู่ โดยเป็นฝ่ายชนะรอบแรกร่วมกับปราโมทย์ ธีระวิวัฒน์ แต่ทั้งคู่เป็นฝ่ายแพ้ในรอบถัดมาและได้อันดับเก้าของการแข่งขัน สี่ปีต่อมาศิริพงษ์จับคู่กับคุณากร สุทธิโสตถิ์ โดยทั้งคู่เป็นฝ่ายแพ้ในรอบแรก ใน พ.ศ. 2541 เขาได้จับคู่กับปราโมทย์ ธีระวิวัฒน์ อีกครั้ง และได้อันดับสามของรายการบรูไนโอเพน และยังได้ชนะรางวัลเหรียญเงินในเอเชียนเกมส์ที่จัดขึ้นในปีเดียวกันนี้
เขาชนะการแข่งขันแบดมินตันชิงแชมป์ประเทศไทยครั้งแรกใน พ.ศ. 2532 จากการจับคู่กับปราโมทย์ ธีระวิวัฒน์ ในประเภทชายคู่ และลัดดาวัลย์ มูลศาสตรสาทร ในประเภทคู่ผสม และเป็นผู้ชนะในทั้งสองประเภทเป็นครั้งที่สามใน พ.ศ. 2539 โดยจับคู่กับคุณากร สุทธิโสตถิ์ และพรสวรรค์ ปลั่งเวช โดยเขาสามารถครองแชมป์ชายคู่ประเทศไทยได้ 4 สมัย และครองแชมป์คู่ผสมได้ 8 สมัยติดต่อกัน
โอโซเลมิโอ
โอ โซเล มิโอ ('O Sole Mio; Il sole mio แปลว่า "my sun") เป็นเพลงภาษานาโปลีที่แต่งขึ้นในปี ค.ศ. 1898 โดยเอดูอาโด ดิ คาปัว (1865 - 1917) คำร้องโดยจิโอวานนี คาเปอร์โร (1859 - 1920) จากเมืองเนเปิลส์ ประเทศอิตาลี เนื้อร้องบรรยายถึงความงดงามของพระอาทิตย์ในบ่ายวันหนึ่ง โดยเปรียบเทียบความงดงามของใบหน้าหญิงสาวคนรัก ว่าเปรียบเสมือนพระอาทิตย์อีกดวงหนึ่ง
เพลงนี้เป็นเพลงที่ได้รับความนิยมไปทั่วโลก มีนักร้องจำนวนมากนำมาร้อง ทั้งนักร้องโอเปร่า เช่น เอนริโก คารูโซ เบเนียมิโก กิกลี มาริโอ แลนซา ลูชาโน ปาวารอตตี และทรีเทเนอร์ส หรือนักร้องป็อป/ร็อก เช่น ไบรอัน แอดัมส์ เอลวิส เพรสลีย์ มีเฟิร์สต
คำร้องเพลงนี้ถูกแปลเป็นภาษาอังกฤษมาแล้วหลายครั้ง ในชื่อ "Down From His Glory" (1921), "There's No Tomorrow" (1949) ขับร้องโดยโทนี มาร์ติน และ "It's Now or Never" (1960) ฉบับที่แต่งคำร้องเป็นพิเศษสำหรับขับร้องโดยเอลวิส เพรสลีย์ ซึ่งติดอันดับหนึ่งของนิตยสารบิลบอร์ด และชาร์ตในอังกฤษ และนอร์เวย์
ลูชาโน ปาวารอตตี ซึ่งขับร้องเพลงนี้ในปี ค.ศ. 1980 ได้รับรางวัลแกรมมีสาขาการขับร้องเดี่ยวดนตรีคลาสสิก และได้นำมาขับร้องอีกครั้งร่วมกับปลาซิโด โดมิงโก และโคเซ การ์เรรัส ในนาม "Three Tenors" อำนวยเพลงโดยสุบิน เมห์ธา ในปี ค.ศ. 1990 และ 1994 การแสดงในครั้งนั้นได้รับการจดจำ โดยเฉพาะภาพแสดงการหยอกเย้า ล้อเลียนกันระหว่างปาวารอตติ กับโดมิงโกและการ์เรรัส
นาที
นาที อักษรย่อ น. (Minute) สมัยก่อนใช้คำว่า นาที เป็นหน่วยวัดเวลา โดยหนึ่งหน่วยเท่ากับ ของชั่วโมง
คิม แซ-รน
คิม แซ-รน เป็นนักแสดงจากประเทศเกาหลีใต้ หรือรู้จักกันในเรื่อง A Brand New Life ที่เธอรับบทเป็น จินฮีและเรื่อง The Man From Newhere แสดงกับวอนบิน
ลุย
ลุย เป็นบทประพันธ์ของ เสนีย์ บุษปะเกศ เคยนำไปสร้างเป็น ภาพยนตร์ไทย ในชื่อเดียวกัน สร้างโดย ไฟว์สตาร์ กำกับโดย รุจน์ รณภพ นำแสดงโดย สมบัติ เมทะนี, สรพงษ์ ชาตรี, อรัญญา นามวงศ์, มยุรฉัตร เหมือนประสิทธิเวช, ดวงใจ หทัยกาญจน์, อุเทน บุญยงค์ ออกฉายในปี พ.ศ. 2520
จากนั้นทางสถานีโทรทัศน์สีกองทัพบกช่อง 7 บอร์ดคณะกรรมการพิจารณาการบริหารช่อง 7 ได้อนุมัติ ได้นำบทประพันธ์นี้มาทำเป็นละครซึ่งผู้จัด บริษัท ดีด้า วิดีโอ โปรดักชั่น จำกัด ตอนแรกวางตัวบทพระเอกไว้ที่ ณัฐวุฒิ สกิดใจ แต่ด้วยเหตุที่ว่า ณัฐวุฒิ สกิดใจได้ย้ายไปอยู่กับสถานีไทยทีวีสีช่อง 3 แทน ต่อมาบทดังกล่าวเป็นของวีรภาพ สุภาพไพบูลย์ ประกบคู่กับนางเอกของช่อง 7 มากมาย เช่น จีรนันท์ มะโนแจ่ม,ภัทรธิดา พัชรวีระพงษ์, อคัมย์สิริ สุวรรณศุข, มรกต กิตติสาระ เป็นต้น นอกจากนี้ยังมีนักแสดงอื่น ๆ อีกมากมาย ไม่ว่าจะเป็น แซมมี่ เคาวเวลล์, เขตต์ ฐานทัพ, ภาณุ สุวรรณโณ, ดนัย สมุทรโคจร ออกอากาศในคืนวันพุธ-พฤหัสบดี ระหว่างวันที่ 20 เมษายน พ.ศ. 2554 - 16 มิถุนายน พ.ศ. 2554 ในเวลา 20.25 น. และออกอากาศอีกครั้ง วันอังคารที่ 30 กรกฎาคม พ.ศ. 2556 ทุกวันจันทร์ - ศุกร์ เวลา 13.00 - 14.55 น.
ลุย เป็นละครโทรทัศน์ที่มีเรตติ้งเป็นอันดับ 4 ของปีของช่อง 7 โดยมีเรตติ้งเฉลี่ยอยู่ที่ 14.6 คิดเป็นจำนวนผู้ชม 9.260 ล้านคน
ฟุตบอลโลกหญิงอายุไม่เกิน 17 ปี
ฟุตบอลโลกหญิงอายุไม่เกิน 17 ปี (FIFA U-17 Women's World Cup) เป็นการแข่งขันฟุตบอลหญิงระหว่างประเทศ อายุไม่เกิน 17 ปี จัดขึ้นโดยฟีฟ่า โดยเริ่มจัดการแข่งขันในปีเลขคู่ เริ่มแข่งขันตั้งแต่ปี ค.ศ. 2008
ทีมเกาหลีเหนือชนะการแข่งขันในปี ค.ศ. 2008 และทีมเกาหลีใต้ชนะการแข่งขันในปี ค.ศ. 2010 สำหรับการแข่งขันครั้งต่อไปในปี ค.ศ. 2012 จัดขึ้นที่ประเทศอาเซอร์ไบจาน
เทือกเขาอันนัม
เทือกเขาอันนัมประกอบด้วยภูเขาและยอดเขาเป็นจำนวนมาก โดยยอดเขาที่สูงที่สุด คือ ภูเบี้ย ที่ความสูง 2,819 เมตร และยังเป็นถิ่นที่อยู่ของชนพื้นเมืองต่าง ๆ รวมทั้งเป็นแหล่งกำเนิดของแม่น้ำหลายสาย
ทางด้านชีววิทยา เทือกเขาอันนัมเป็นที่อยู่ของสัตว์ป่าและพรรณไม้ชนิดต่าง ๆ ซึ่งหลายชนิดเป็นการค้นพบใหม่หรือไม่ได้มีศึกษาทางสัตววิทยามาก่อนจำนวนมาก อาทิ ซาวลา (Pseudoryx nghetinhensis), เก้งยักษ์ (Muntiacus vuquangensis), เก้งเจื่องเซิน (M. truongsonensis), หมูป่าอินโดจีน (Sus bucculentus) เป็นต้น โดยตั้งแต่คริสต์ทศวรรษ 1990 เป็นต้นมา มีการค้นพบผีเสื้อ 2 ชนิด, งู 1 ชนิด, กล้วยไม้ 5 ชนิด และพืชชนิดอื่น ๆ อีก 3 ชนิด โดยเฉพาะกล้วยไม้ที่พบนี้ไม่มีสีเขียวหรือไม่มีคลอโรฟิลล์สังเคราะห์ด้วยแสงแต่ดำรงชีพด้วยการกินอินทรีย์สารที่เน่าเปื่อยเป็นอาหารคล้ายพวกฟังไจแทน
โดยทางกองทุนสัตว์ป่าโลก (WWF) เชื่อว่า เป็นเพราะป่าดิบชื้นแถบนี้ไม่เคยถูกรบกวนจากมนุษย์มาเป็นเวลานานหลายพันปีแล้ว และเชื่อว่ายังมีอีกหลายชนิดที่ยังไม่ได้ถูกค้นพบ
ICD-10 บทที่ 16: ภาวะบางอย่างที่เริ่มต้นในระยะปริกำเนิด
เป็นบัญชีโรคย่อยหนึ่งจากบัญชีจำแนกทางสถิติระหว่างประเทศของโรคและปัญหาสุขภาพที่เกี่ยวข้อง ฉบับทบทวนครั้งที่ 10 (ICD-10) ซึ่งเป็นรหัสของโรคและอาการ อาการแสดง ความผิดปกติที่ตรวจพบ อาการนำ สภาพสังคม หรือสาเหตุภายนอกของการบาดเจ็บหรือโรค จัดทำขึ้นโดยองค์การอนามัยโลกโดยแล้วเสร็จในปี พ.ศ. 2535 โดยมีวัตถุประสงค์ในการจัดประเภทการเจ็บป่วยตามเกณฑ์เพื่อใช้บันทึกเพื่อรวบรวมเป็นข้อมูลทางสถิติในการวางแผนสุขภาพในระดับสากล
เฟนิกซ์ (นักมวยปล้ำ)
เฟนิกซ์ (Fénix) เป็นนักมวยปล้ำสายลูชาดอร์ เอ็นมาสชาร์โด้ (นักมวยปล้ำสวมหน้ากาก) ชาวแม็กซิกัน ที่รู้จักกันดีในสมาคม ลูชาลิเบรตริเปลอาเวิลด์ไวด์ (AAA) และออลอีลิตเรสต์ลิง (AEW) เป็นแชมป์โลกแท็กทีม AAA 2 สมัย คู่กับเพนตากอน จูเนียร์ ในนามของลูชาบราเธอร์ เขายังเป็นที่รู้จักในนามของ Rey Fenix และKing Phoenix ตอนสมัยปล้ำอยู่ในสมาคมConsejo Mundial de Lucha Libre
เขาเคยปล้ำอยู่ในสมาคมอิมแพ็ก เรสต์ลิง เป็นอดีตแชมป์โลกแท็กทีมอิมแพ็ค คู่กับเพนตากอน จูเนียร์ และยังปล้ำอยู่สมาคมอิสระทั้งในอเมริกาและเม็กซิโกหลายแห่ง รวมไปถึงสมาคมโปรเรสต์ลิงเกร์ริลลา (PWG) ในสหรัฐที่เคยเป็นทั้งอดีตแชมป์โลกแท็กทีม PWG 1 สมัย และสมาคมThe Crash Lucha Libre ในเม็กซิโก
เขาเริ่มปล้ำอาชีพครั้งแรกในสมาคมอิสระเม็กซิโกปี 2007 เฟนิกซ์ เซ็นสัญญากับ AAA ในเดือนมกราคม 2011 และกลายเป็นแชมป์ฟิวชั่น AAA คนแรกในเดือนมีนาคม 2013 ต่อมาได้กลายเป็นแชมป์เมก้า AAA และยังปล้ำอยู่ในสมาคมลูชาอันเดอร์กราวน์ ในปลายปี 2014 จนกลายเป็นแชมป์ลูชาอันเดอร์กราวน์ กิฟต์ออฟเดอะก็อดส์ ในเมษายน 2015 ,แชมป์โลกลูชาอันเดอร์กราวน์ และแชมป์แท็กทีม 3 คนลูช่าอันเดอร์กราวด์ จนทำให้เป็นนักมวยปล้ำคนแรกในลูชาอันเดอร์กราวน์ที่ถือแชมป์ครบ 3 เส้น เขายังได้ปล้ำที่ญี่ปุ่นในสมาคม Pro Wrestling Noah และPro Wrestling Wave
ปฏิบัติการนอร์ทวินท์
ปฏิบัติการนอร์ทวินท์ (Unternehmen Nordwind) เป็นการรุกที่สำคัญครั้งสุดท้ายของเยอรมันในสงครามโลกครั้งที่สองบนแนวรบด้านตะวันตก มันได้เริ่มต้นเมื่อวันที่ 31 ธันวาคม ค.ศ. 1944 ในไรน์ลันท์-ฟัลทซ์, อาลซัส และลอแรนในทางตะวันตกเฉียงใต้ของเยอรมนีและทางตะวันออกเฉียงเหนือของฝรั่งเศส และได้สิ้นสุดลงเมื่อวันที่ 25 มกราคม ค.ศ. 1945
นารูโตะ ตำนานวายุสลาตัน เดอะมูฟวี่ พลิกมิติผ่าวิถีนินจา
นารูโตะ ตำนานวายุสลาตัน เดอะมูฟวี่ พลิกมิติผ่าวิถีนินจา (Road to Ninja: Naruto the Movie) เป็นภาพยนตร์ส่วนหนึ่งของการ์ตูน นารูโตะ ตำนานวายุสลาตัน ปี 2012 ฉายในวันที่ 28 กรกฎาคม ค.ศ. 2012 โดยการฉายในประเทศญี่ปุ่น ทำรายได้ไป US$ 3,799,276. ในวันที่ 14 สิงหาคม พ.ศ. 2555 สามารถขายบัตรได้ถึงr ¥1 billion (US$ 12.7 million)
ปฏิบัติการนอร์ทวินท์
อ้างอิง
<references group="lower-alpha" />
นารูโตะ ตำนานวายุสลาตัน เดอะมูฟวี่ พลิกมิติผ่าวิถีนินจา
สำหรับประเทศไทยได้เข้าฉายในโรงภาพยนตร์วันที่ 18 เมษายน ค.ศ. 2013 โดย โรส มีเดีย แอนด์ เอ็นเตอร์เทนเมนท์ จำกัด
เนื้อเรื่อง
16 ปีที่แล้ว ชายสวมหน้ากากในนามว่า โทบิ ได้ปลดปล่อยปิศาจจิ้งจอกเก้าหางออกมารุกรานหมู่บ้านโคโนฮะ แต่นามิคาเสะ มินาโตะ ผู้นำหมู่บ้านและอุซึมากิ คุชินะ ภรรยาของเขาสามารถกำราบได้สำเร็จ โดยผนึกพลังของจิ้งจอกเก้าหางไว้ในร่างของลูกชายนามว่า อุซึมากิ นารูโตะ
อำเภอท่าลี่
ท่าลี่ เป็นอำเภอหนึ่งของจังหวัดเลย เป็นที่ตั้งของสะพานมิตรภาพน้ำเหืองซึ่งเชื่อมระหว่างอำเภอท่าลี่ จังหวัดเลย กับแก่นท้าว แขวงไชยบุรี ประเทศลาวและจุดผ่านแดนถาวรสะพานมิตรภาพแม่น้ำเหือง ซึ่งสามารถเดินทางไปยังเมืองแก่นท้าวและเมืองหลวงพระบาง อีกทั้งยังเป็นประตูไปสู่เมืองต่าง ๆ เพื่อการค้าและท่องเที่ยวทั้งในลาว ต่อไปยังเวียดนามและจีน
ที่ตั้งและอาณาเขต
อำเภอท่าลี่มีอาณาเขตติดต่อกับอำเภอข้างเคียงดังต่อไปนี้
ประวัติ
อำเภอท่าลี่ มีประวัติความเป็นมาตั้งแต่สมัยใดสืบได้ความไม่แน่ชัดมีผู้เล่าต่อๆ กันมาว่าชาวอำเภอท่าลี่ อพยพมาจากพื้นที่จังหวัดอุตรดิตถ์บ้างจากเมืองปากลาย สาธารณรัฐประชาธิปไตยประชาชนลาวบ้างมาตั้งถิ่นฐานอยู่บริเวณริมน้ำคานเป็นแหล่งน้ำที่มีปลาอุดมสมบูรณ์ชาวบ้านมีเครื่องดักจับปลาอยู่ชนิดหนึ่งที่สานด้วยไม้ไผ่เรียกชื่อว่าลีหรือหลี่ จากนั้นก็มีราษฎรจากท้องถิ่นอื่นได้อพยพเข้ามาอยู่บ้านท่าลี่มากขึ้น ตามลำดับจึงได้ชื่อว่าบ้านลี่หรือบ้านท่าลี่และได้ตั้งเป็นอำเภอท่าลี่ขึ้นเมื่อ พ.ศ. 2432  มีราชบุตรเป็นผู้ปกครองอำเภอท่าลี่เป็นคนแรก
เมื่อปี พ.ศ. 2440 ได้มีการเปลี่ยนแปลงระเบียบการปกครองตามพระราชบัญญัติการปกครองท้องที่ ร.ศ.116 ขึ้นเป็นแบบมณฑลเทศาภิบาลโดยการแบ่งการปกครองเป็น  3 อำเภอ คือ อำเภอกุดป่อง (อำเภอเมืองเลยปัจจุบัน)อำเภออาฮีและอำเภอนากอก (เสียดินแดนให้แก่ฝรั่งเศสเมื่อปี พ.ศ. 2446 ปัจจุบันเป็นอำเภอหนึ่งของจังหวัดลานช้าง สาธารณรัฐประชาธิปไตยประชาชนลาว) เมืองเลยขึ้นกับมลฑลอุดร
เมื่อปี พ.ศ. 2442 ได้มีการก่อสร้างศาลากลางจังหวัดเลยขึ้นบริเวณริมฝั่งแม่น้ำเลยได้เปลี่ยนชื่อ“เมืองเลย” เป็น ”บริเวณน้ำเลย” เมื่อพ.ศ. 2449 - 2450 ได้เปลี่ยนชื่อจาก “บริเวณน้ำเลย” เป็น “บริเวณน้ำเหือง” โดยแบ่งเขต การปกครองออกเป็น 3 อำเภอ คือ อำเภอกุดป่อง อำเภอท่าลี่ อำเภออาฮี ต่อมาได้มีประกาศกระทรวงมหาดไทย ลงวันที่ 4 มกราคม 2450 ให้ยกเลิก ”บริเวณน้ำเหือง” ให้เป็น “เมืองเลย” กำหนดให้เขตประเทศเพียงริมฝั่งน้ำเหืองเท่านั้น อำเภออาฮีซึ่งติดกับน้ำเหืองยุบเป็นเพียงตำบลอาฮีซึ่งขึ้นตรงกับอำเภอท่าลี่ตั้งแต่บัดนั้นเป็นต้นมา
การปกครองส่วนภูมิภาค
อำเภอท่าลี่แบ่งเขตการปกครองย่อยออกเป็น 6 ตำบล 41 หมู่บ้าน ได้แก่
การปกครองส่วนท้องถิ่น
ท้องที่อำเภอท่าลี่ประกอบด้วยองค์กรปกครองส่วนท้องถิ่น 6 แห่ง ได้แก่
ธงชาติเวียดนาม
ธงชาติเวียดนาม ในปัจจุบันเป็นธงชาติของสาธารณรัฐสังคมนิยมเวียดนาม มีชื่อที่เรียกโดยทั่วไปอีกชื่อหนึ่งว่า "ธงแดงดาวเหลือง" เริ่มใช้ครั้งแรกเมื่อวันที่ 30 พฤศจิกายน พ.ศ. 2498 ในฐานะธงชาติสาธารณรัฐประชาธิปไตยเวียดนาม (ประเทศเวียดนามเหนือ) และได้กลายเป็นธงชาติสาธารณรัฐสังคมนิยมเวียดนามเมื่อวันที่ 2 กรกฎาคม พ.ศ. 2519 หลังสิ้นสุดสงครามเวียดนามและการรวมชาติระหว่างเวียดนามเหนือกับเวียดนามใต้
ลักษณะของธงชาติเวียดนามนั้นเป็นธงสี่เหลี่ยมผืนผ้าพื้นสีแดง กว้าง 2 ส่วน ยาว 3 ส่วน ตรงกลางมีรูปดาวห้าแฉกสีเหลืองทอง สีแดงนั้นหมายถึงการต่อสู้เพื่อกู้เอกราชของชาวเวียดนาม สีเหลืองคือสีของชาวเวียดนาม ส่วนดาวห้าแฉกนั้น เป็นที่เข้าใจกันทั่วไปว่าหมายถึงชนชั้นต่างๆ ในสังคมเวียดนาม คือ นักปราชญ์ ชาวนา ช่างฝีมือ พ่อค้า และทหาร อย่างไรก็ตาม ภายหลังการรวมชาติเวียดนามในปี พ.ศ. 2519 ความหมายในธงได้มีการอธิบายใหม่ในทางการเมืองว่า สีแดงหมายถึงการปฏิวัติโดยชนชั้นกรรมาชีพ และดาวสีทองหมายถึงการชี้นำของพรรคคอมมิวนิสต์เวียดนาม
ก่อนหน้านี้ในช่วงปี พ.ศ. 2488 - 2498 ดาวสีเหลืองในธงชาติเวียดนามขณะนั้นมีขนาดที่โตกว่าที่ใช้ในธงแบบปัจจุบัน
ธงนี้ออกแบบครั้งแรกโดยเหวียนฮิ้วเทียน (เวียดนาม: Nguyễn Hữu Tiến) ซึ่งเป็นนักปฏิวัติคอมมิวนิสต์ที่เข้าร่วมการต่อต้านการปกครองของฝรั่งเศสในปี พ.ศ. 2483 การต่อต้านครั้งนั้นประสบความล้มเหลว เหวียนฮิ้วเทียนจึงถูกจับกุมตัวและถูกประหารชีวิตพร้อมกับผู้นำคนอื่นๆ ที่เข้าร่วมการต่อต้านครั้งนั้นด้วย
สมัยจักรวรรดิเวียดนาม
สีเหลืองนับเป็นสีของชาวเวียดนามมาแต่โบราณ ปรากฏหลักฐานครั้งแรกในประวัติศาสตร์เวียดนามโบราณว่า วีรสตรีตระกูลจึงสองพี่น้องได้ใช้ธงสีเหลืองเป็นสัญลักษณ์ของการต่อต้านการปกครองของจักรวรรดิจีนราชวงศ์ฮั่นใน พ.ศ. 593 ในช่วงพุทธศตวรรษที่ 24 เมื่อสมเด็จพระจักรพรรดิซา ล็อง ทรงสถาปนาราชวงศ์เหวียนแล้ว ได้ทรงเลือกใช้ธงสีเหลืองดังกล่าวเป็นสัญลักษณ์ของจักรวรรดิเวียดนาม ในช่วงปี พ.ศ. 2345 - พ.ศ. 2363
พ.ศ. 2433 สมเด็จพระจักรพรรดิถั่ญ ท้าย ได้มีพระราชโองการให้เปลี่ยนธงแบบเดิมที่มีอักษรจีน (จื๋อญอ) ประกอบในธงเป็นธงแบบใหม่ ซึ่งมีลักษณะเป็นธงสีเหลืองกลางมีแถบริ้วสีแดงสามริ้ว ธงนี้ได้ใช้ในฐานะธงชาติเวียดนามแบบแรกสุดอย่างเป็นทางการตั้งแต่ พ.ศ. 2433 - พ.ศ. 2463 และนับเป็นธงชาติของคนเวียดนามอย่างแท้จริงธงแรกเช่นกัน เพราะธงนี้ไม่ใช่เป็นแต่เพียงธงของจักรพรรดิดังในอดีตที่ผ่านมา แต่ยังเป็นธงที่สะท้อนถึงแรงบันดาลใจและความหวังของประชาชน ในความเป็นเอกราชและการรวมชาติเวียดนามให้เป็นหนึ่งเดียวอีกด้วย
ต่อมาในช่วง พ.ศ. 2459 - พ.ศ. 2468 ภายหลังจากการเนรเทศสมเด็จพระจักรพรรดิถั่ญ ท้าย และ สมเด็จพระจักรพรรดิซวี เติน ไปยังทวีปแอฟริกาโดยฝรั่งเศสแล้ว สมเด็จพระจักรพรรดิขาย ดิ่ญ ได้มีพระบรมราชโองการให้เปลี่ยนธงชาติใหม่ โดยยังคงเป็นธงพื้นสีเหลืองเช่นเดิม แต่แถบริ้วสีแดงแนวทั้ง 3 แถบได้เปลี่ยนเป็นแถบสีแดงเพียงหนึ่งเดียว แต่มีความกว้างเท่ากับแถบสีแดงทั้งสามแถบรวมกัน เพื่อสื่อความหมายถึงความเป็นเอกภาพของเวียดนามทั้งสามส่วน คือ เวียดนามเหนือ เวียดนามกลาง และเวียดนามใต้ ธงนี้มีชื่ออีกอย่างหนึ่งว่า ธงลองตินห์ (“Long Tinh”)
สมัยเวียดนามเหนือ-เวียดนามใต้
หลังสงครามโลกครั้งที่ 2 ขบวนการกู้ชาติเวียดมินห์ ภายใต้การนำของโฮจิมินห์ ได้รวมรวมเอาดินแดนเวียดนามตอนเหนือและตอนกลางบางส่วน (มณฑลตังเกี๋ยและมณฑลอันนัม) ประกาศเอกราชจากฝรั่งเศส และก่อตั้งประเทศสาธารณรัฐประชาธิปไตยเวียดนาม หรือประเทศเวียดนามเหนือในปี พ.ศ. 2488 ส่วนดินแดนเวียดนามตอนกลางส่วนที่เหลือและเวียดนามใต้ (มณฑลโคชินจีน) ยังคงอยู่ภายใต้การควบคุมของฝรั่งเศส และใช้ชื่อประเทศชื่อว่า รัฐเวียดนาม ในปี พ.ศ. 2489 (ต่อมาหลังการลงนามสนธิสัญญาเจนีวาในปี พ.ศ. 2498 จึงได้รับเอกราชและใช้ชื่อประเทศใหม่ว่า สาธารณรัฐเวียดนาม) ประเทศเวียดนามทั้งสองประเทศต่างมีธงชาติของตนเอง กล่าวคือ เวียดนามเหนือใช้ธงแดงดาวทองเป็นธงชาติ ส่วนเวียดนามใต้คงใช้ธงเหลืองสามริ้วแดงเป็นธงชาติของตนเองต่อไปจนสิ้นสุดสงครามเวียดนาม
สมัยการรวมชาติเวียดนาม
หลังประเทศเวียดนามใต้ยอมจำนนอย่างไม่มีเงื่อนไขต่อขบวนการแนวร่วมปลดปล่อยแห่งชาติเวียดนามใต้ (หรือที่รู้จักกันดีในชื่อ "เวียดกง") ในวันที่ 30 เมษายน พ.ศ. 2518 รัฐบาลชั่วคราวของเวียดนามใต้ได้ยกเลิกธงชาติแบบเดิม และหันมาใช้ธงของขบวนการเวียดกงเป็นธงชาติแทนอยู่ระยะหนึ่ง ธงนี้เป็นธงสี่เหลี่ยมผืนผ้ากว้าง 2 ส่วน ยาว 3 ส่วน พื้นธงแบ่งครึ่งเป็นสองส่วนตามแนวนอน ครึ่งบนสีแดง ครึ่งล่างสีฟ้าหรือสีน้ำเงิน กลางธงเป็นรูปดาวทอง 5 แฉก และได้ใช้มาจนเวียดนามเหนือและเวียดนามใต้รวมชาติกันอย่างสมบูรณ์เมื่อวันที่ 2 กรกฎาคม พ.ศ. 2519 รัฐบาลเวียดนามจึงประการใช้ธงชาติของเวียดนามเหนือเป็นธงชาติเวียดนามตราบจนทุกวันนี้
แฉ! ขบวนการอาหารขยะ
'แฉ! ขบวนการอาหารขยะ' (Fast Food Nation) เป็นภาพยนตร์อเมริกัน-อังกฤษ ในปี ค.ศ. 2006 กำกับโดยริชาร์ด ลินเคลเตอร์
พระเจ้าราชวรวงศ์เธอ พระองค์เจ้าเกสร (ในสมเด็จพระบวรราชเจ้ามหาเสนานุรักษ์)
พระเจ้าราชวรวงศ์เธอ พระองค์เจ้าเกสร หรือ พระองค์เจ้าเกษร (พ.ศ. 2353 — พ.ศ. 2367) พระราชธิดาพระองค์ที่ 26 ในสมเด็จพระบวรราชเจ้ามหาเสนานุรักษ์ประสูติแต่เจ้าจอมมารดาปิ่น
พระประวัติ
พระเจ้าราชวรวงศ์เธอ พระองค์เจ้าเกสร ประสูติเมื่อพ.ศ. 2360 เป็นพระธิดาในสมเด็จพระบวรราชเจ้ามหาเสนานุรักษ์ประสูติแต่เจ้าจอมมารดาปิ่น พระองค์เจ้าเกสรประชวรพระยอด สิ้นพระชนม์ในรัชกาลที่ 2 เมื่อพ.ศ. 2367 พระชันษา 14 ปี
ในสมัยรัชกาลที่ 3 ได้เกิดคดีซึ่งอีนวล ได้ยินข่าวที่พระองค์เจ้าเกสรสิ้นพระชนม์ เจ้าจอมมารดาปิ่นเศร้าโศกเสียใจยิ่งนักที่พระองค์เจ้าเกสรสิ้นพระชนม์ จึงได้วางแผนกับอีจั่นหลอกเจ้าจอมมารดาปิ่นว่าดวงพระวิญญาณของพระองค์เจ้าเกสรกลับมาเข้าร่างอีจั่น เจ้าจอมมารดาปิ่นหลงเชื่อและจะไปรับตัวอีจั่นมาที่ตำหนัก ความทราบถึงพระบาทสมเด็จพระนั่งเกล้าเจ้าอยู่หัวจึงทรงโปรดเกล้าฯ ชำระความผิด ซึ่งอีจั่น อีนวล อีเลย ถูกส่งไปเป็นตะพุ่นหญ้าช้าง เจ้าจอมมารดาปิ่นให้ภาคทัณฑ์ไว้
กลุ่มอาการเนโฟรติก
กลุ่มอาการเนโฟรติก หรือเป็นที่รู้จักในชื่อ โรคไตรั่ว คือกลุ่มกว้างๆ ของโรคไตอย่างหนึ่ง ผู้ป่วยจะมีความผิดปกติของการทำงานของไตทำให้มีการสูญเสียโปรตีนในเลือดปริมาณมากไปกับปัสสาวะ ทำให้มีภาวะโปรตีน ชนิดที่เรียกว่า อัลบูมิน ในเลือดต่ำ และบวม
โรคที่ทำให้เกิดกลุ่มอาการเนโฟรติกมีหลายอย่าง ที่สำคัญได้แก่ minimal-change nephropathy, focal segmental glomerulosclerosis และ membranous nephropathy นอกจากนี้ยังอาจเกิดจากโรคอื่นๆ ที่ไม่ได้มีผลต่อไตอย่างเดียว อีกหลายโรค เช่น ที่พบในเบาหวาน อะไมลอยโดซิส และลูปัส อีริธีมาโตซัส เป็นต้น
กลุ่มอาการเนโฟรติกพบได้ในผู้ป่วยทุกช่วงอายุ ทุกเพศ และทุกเชื้อชาติ อาจเกิดเดี่ยวๆ หรือเกิดร่วมกับกลุ่มอาการไตอักเสบ ซึ่งมีการอักเสบของโกลเมอรูลัส ทำให้มีเลือดออกมากับปัสสาวะและการทำงานของไตเสื่อมลงได้
บาร์เรล
บาร์เรล (barrel ย่อว่า bbl) เป็นหน่วยวัดปริมาตรอย่างหนึ่ง เทียบเท่ากับประมาณ 100-200 ลิตร (30-50 แกลลอนอเมริกา) ขึ้นอยู่กับระบบและสิ่งที่นำมาวัด มีที่มาจากถังไม้ที่บรรจุเบียร์และไวน์
ปริมาตรของแห้ง
ของแห้งบางชนิดเทียบหน่วยบาร์เรลกับหน่วยน้ำหนัก
ปริมาตรของเหลว
ต่อไปนี้เป็นปริมาตรของของเหลวที่นอกเหนือจากน้ำมัน ซึ่งน้ำมันจะกล่าวถึงในหัวข้อถัดไป
ปริมาตรน้ำมัน
หน่วยบาร์เรลมาตรฐานของน้ำมันอยู่ที่ 42 แกลลอนอเมริกา หรือ 34.9723 แกลลอนอังกฤษ หรือ 158.9873 ลิตร ใช้ในสหรัฐอเมริกาสำหรับวัดปริมาตรของน้ำมันดิบและผลิตภัณฑ์ปิโตรเลียมอื่นๆ บริษัทนานาชาติที่มีรายชื่อในตลาดหลักทรัพย์ของอเมริกาตั้งใจที่จะแปลงหน่วยปริมาตรของตนให้เป็นบาร์เรลสำหรับการรายงานผล ในประเทศอื่นมักใช้หน่วยลูกบาศก์เมตรหรือตันแทน โดยเฉพาะหน่วยตันนี้มีใช้กันมากในแถบยุโรป บริษัทในตลาดหลักทรัพย์ยุโรปก็ตั้งใจที่จะแปลงหน่วยเป็นตันเช่นกัน
ถังไม้บรรจุน้ำมันในช่วงปลายคริสต์ศตวรรษที่ 18 มีปริมาตรต่างจากถังเหล็ก 55 แกลลอน (drum) ในปัจจุบัน (หรือรู้จักในชื่อถังเหล็ก 44 แกลลอนในสหราชอาณาจักร หรือ 200 ลิตรในออสเตรเลีย) ซึ่งถังไม้ดังกล่าวมีความจุ 42 แกลลอน สามารถใช้เป็นหน่วยวัดได้อย่างหนึ่ง แต่ไม่มีการใช้แล้วสำหรับการขนส่งน้ำมันดิบ เนื่องจากผลิตภัณฑ์ปิโตรเลียมส่วนใหญ่สามารถขนส่งมาทางท่อหรือโดยเรือบรรทุกน้ำมัน
บาร์เรลขนาด 42 แกลลอนนี้เป็นหน่วยที่จำกัดการใช้ในอุตสาหกรรมน้ำมันของสหรัฐอเมริกา เนื่องจากบาร์เรลขนาดอื่นก็มีใช้ในอุตสาหกรรมประเภทอื่น และประเทศอื่นก็แทบจะเปลี่ยนไปใช้ระบบเมตริกกันหมดแล้ว ประเทศผลิตน้ำมันหลายประเทศที่ไม่มีความรู้ทางด้านเทคนิคที่จะพัฒนามาตรฐานอุตสาหกรรมน้ำมันของตน ใช้หน่วยบาร์เรลของอเมริกาเพราะอุตสาหกรรมเหล่านั้นก่อตั้งโดยบริษัทในสหรัฐอเมริกา
การวัดปริมาตรของน้ำมันเริ่มเกิดขึ้นที่แหล่งน้ำมันในรัฐเพนซิลเวเนีย เมื่อช่วงต้นคริสต์ทศวรรษ 1860 ซึ่งเป็นช่วงเวลาที่เริ่มมีการผลิตน้ำมันเป็นอุตสาหกรรม ขณะนั้นยังไม่มีมาตรฐานสำหรับภาชนะบรรจุน้ำมัน ดังนั้นน้ำมันและผลิตภัณฑ์ปิโตรเลียมจึงถูกเก็บไว้ในถังขนาดและรูปทรงที่แตกต่างกัน แต่ถังไม้บรรจุวิสกี้ 40 แกลลอนอเมริกา (151.4 ลิตร) ก็เป็นขนาดที่ใช้กันมากที่สุด เนื่องจากมีการผลิตไว้พร้อมแล้วในช่วงนั้น
ซาชา เลน
ซาชา บิอานคา เลน (Sasha Bianca Lane; เกิด 29 กันยายน พ.ศ. 2538 ) เป็นนักแสดงชาวอเมริกัน เธอเข้าสู่วงการครั้งแรกด้วยการแสดงภาพยนตร์เรื่อง อเมริกันฮันนี (2016) กำกับโดย แอนเดรีย อาร์โนลด์
แหล่งข้อมูลอื่น
1995
สคูบี้-ดู กับ 13 ผีคดีกุ๊กๆ กู๋
สคูบี้-ดู กับ 13 ผีคดีกุ๊กๆ กู๋ (อังกฤษ: The 13 Ghosts of Scooby-Doo)  เป็นการ์ตูนที่เจ็ดของสกูบี้-ดู เมื่อวันที่ September 7, 1985 และเล่นซีซันแรกในช่อง ABC ในปี 1985 แล้วนำมาเล่นใหม่ในปี 1990s ในช่อง Cartoon Network และช่อง Boomerang จนถึงปี ค.ศ.2014
สื่อ
เมื่อวันที่ 29 มิถุนายน ค.ศ.2010 Warner Home Video ได้เผยแพร่ สคูบี้-ดู กับ 13 ผีคดีกุ๊กๆ กู๋: The Complete Series ในดีวีดี
การตอบรับ
ในเรื่องนี้มีประวัติใน the Christian fundamentalist documentary Deception of a Generation ว่าเป็นตัวอย่างของอิทธิพลลึกลับในรายการสำหรับเด็ก
ปราสาทตาเล็ง
ปราสาทตาเล็ง ตั้งอยู่ที่ บ้านปราสาท ตำบลปราสาท อำเภอขุขันธ์ จังหวัดศรีสะเกษ ตั้งอยู่ทางด้านทิศตะวันออกของหมู่บ้าน ใกล้เคียงกับตระเปียงละเบิก (หนองละเบิก) สามารถเดินทางจากตัวจังหวัดศรีสะเกษโดยใช้เส้นทางหลวงแผ่นดินหมายเลข 220 และเส้นทางภายในอำเภออีกประมาณ 11 กิโลเมตร
ปัจจุบัน ปราสาทตาเล็งอยู่ในพื้นที่ตำบลปราสาท ไม่ใช่ตำบลกันทรารมย์
ลักษณะปราสาท
ปราสาทตาเล็ง มีลักษณะเป็นปรางค์เดี่ยว ตั้งอยู่บนฐานองค์ปรางค์รูปสี่เหลี่ยมจัตุรัสย่อมุมไม้สิบสอง หันหน้าไปทางทิศตะวันออก ปัจจุบันสภาพเหลือเพียงผนังด้านหน้าและผนังข้างบางส่วน มีประตูเข้าได้ทางเดียว อีกสามด้านเป็นประตูหลอก ลักษณะสำคัญคือ เสาติดผนังประตูหน้าทั้งสองข้างยังคงพบลวดลายสลักเต็มแผ่นอย่างสวยงาม เป็นลายก้านขด และยังพบว่ามีทับหลังวางอยู่หลายชิ้น หนึ่งในนั้นเป็นภาพสลักพระอินทร์ทรงช้าง ในเรือนแก้วหน้ากาล ซึ่คายท่อนพวงมาลัยออกมาจากปาก และยึดท่อนพวงมาลัยนั้นไว้ในมือด้วย นอกจากนี้ยังพบทับหลังสลักภาพฤๅษีนั่งเรีนงกันในท่าสมาธิ 7 ตน จากหลักฐานสันนิษฐานว่าสร้างปราสาทนี้ในราว พ.ศ. 1560 - พ.ศ. 1630
สภาพปัจจุบันของตัวปราสาทตาเล็ง รอบตัวปราสาทมีหินมีส่วนประกอบของปราสาทตกอยู่หลายชิ้นกระจัดกระจาย ตั้งอย่ท่ามกลางกลุ่มต้นไม้ใหญ่ที่มีอายุหลายร้อยปี เช่น ต้นสำรอง ต้นตะแบก ต้นมะขาม ต้นข่อย
ภาษาปีเยมอนเต
ภาษาปีเยมอนเต (piemontese; piemontèis) มีผู้พูดประมาณ 700,000 คนซึ่งส่วนใหญ่อยู่ในแคว้นปีเยมอนเตทางภาคตะวันตกเฉียงเหนือของอิตาลี ในทางภาษาศาสตร์ ภาษานี้รวมอยู่ในกลุ่มภาษาแกลโล-อิตาลิกทางภาคเหนือของอิตาลี (ร่วมกับภาษาลอมบาร์ด, ภาษาเอมีเลีย-โรมัญญา และภาษาลีกูเรีย) ซึ่งเป็นสาขาหนึ่งของกลุ่มภาษาโรมานซ์ตะวันตกซึ่งรวมภาษาฝรั่งเศส ภาษาอุตซิตา และภาษากาตาลาไว้ด้วย มีผู้พูดภาษาปีเยมอนเตในแคว้นปีเยมอนเต (ยกเว้นพื้นที่ที่อยู่ถัดจากแม่น้ำเซเซียไปทางทิศตะวันออก) แคว้นลีกูเรีย (พื้นที่ทางทิศตะวันตกเฉียงเหนือ ใกล้เมืองซาโวนา) และแคว้นลอมบาร์เดีย (ในเทศบาลบางแห่งทางด้านตะวันตกสุดของเขตโลเมลลีนาในจังหวัดปาวีอา)
แม้ว่านักภาษาศาสตร์หลายคนจะถือว่าภาษาปีเยมอนเตเป็นภาษาเอกเทศและรัฐบาลแคว้นปีเยมอนเตให้การสนับสนุนบางประการแก่ภาษานี้ แต่รัฐบาลกลางของอิตาลีมองว่าภาษานี้เป็นภาษาถิ่นภาษาหนึ่งของภาษาอิตาลี ผู้ย้ายถิ่นออกจากปีเยมอนเตไปยังประเทศต่าง ๆ เช่น ฝรั่งเศส บราซิล สหรัฐ อาร์เจนตินา อุรุกวัย ในช่วง ค.ศ. 1850–1950 หลายคนใช้ภาษาปีเยมอนเตเป็นภาษาแม่
เจ้าหญิงโนะริโกะ (1720–1753)
เจ้าหญิงโนะริโกะ (範子内親王 (Noriko-naishinnō) ; 4 ธันวาคม 1720 – 13 พฤษภาคม 1753) จักรพรรดินีแห่งญี่ปุ่นโดยพระองค์เป็นพระราชธิดาใน จักรพรรดิทากากูระ จักรพรรดิองค์ที่ 80 และเป็น จุงโบ หรือพระราชมารดาบุญธรรมใน จักรพรรดิสึจิมิกาโดะ จักรพรรดิองค์ที่ 83
ซึ่งพระองค์ได้รับการสถาปนาเมื่อ พ.ศ. 1741 ตรงกับปีแรกในรัชสมัยจักรพรรดิสึจิมิกาโดะโดยให้มีศักดิ์เทียบเท่าจักรพรรดินีลำดับที่ 1 หรือ โคโง
บันทึก
1177 1210
Club Friday the Series 9 รักครั้งหนึ่ง ที่ไม่ถึงตาย
Club Friday the Series 9 รักครั้งหนึ่ง ที่ไม่ถึงตาย เป็นละครชุดโทรทัศน์ซึ่งเป็นส่วนหนึ่งของละครชุดคลับฟรายเดย์ ผลิตโดยเอไทม์มีเดีย ออกอากาศทางช่องจีเอ็มเอ็ม 25 โดยนำเค้าโครงเรื่องจากรายการวิทยุประเภทปรึกษาปัญหาความรักจากเรื่องราวชีวิตที่เกิดขึ้นจริงที่ได้รับความนิยม มาต่อยอดเป็นบทละครชุดออกอากาศทางโทรทัศน์ จำนวน 9 ตอน ได้แก่ รักต้องแลก, รักนอกเวลา, รักที่ไม่มีความลับ, รักมาก..มากรัก, รักของอาเซ, รักปลอมปลอม, รักที่หลุดลอย, รักซ่อนรัก, รักที่ไม่มีจริง
เรื่องย่อ
แจ๊ค (ไนกี้ - นิธิดล ป้อมสุวรรณ) และ อุ้ย (แป้งโกะ - จินตนัดดา ลัมะกานนท์) ตกลงแต่งงานกัน ทั้งคู่ชอบปลูกต้นไม้จึงหาบ้านที่มีบริเวณเพื่อจัดสวนเล็กๆ จนไปเจอบ้านหลังหนึ่งที่ตอบโจทย์ทุกอย่าง ทำเลโอเค สภาพแวดล้อมน่าอยู่ทั้งคู่ก็เลยตัดสินใจย้ายไปอยู่ที่นั่น ทำให้พวกเขาได้เจอกับ ต่าย (เอมมี่ - มรกต กิตติสาระ) และ ปาล์ม (บอย - พิษณุ นิ่มสกุล) คู่สามีภรรยาลูกสอง ที่ชอบจัดสวนเหมือนกัน จนเกิดความสนิทสนมระหว่างสองครอบครัว โดยเฉพาะแจ๊คกับปาล์มที่รู้สึกดีต่อกันมากเกินจะห้ามใจ พยายามที่จะคบกันโดยที่อุ้ย เองก็ไม่เคยสงสัยอะไร